钦定古今图书集成/明伦汇编/氏族典/第185卷 > 《廖用贤尚友录》 > 萧何
## 钦定古今图书集成/明伦汇编/氏族典/第185卷 > 《廖用贤尚友录》 > 萧何

按《汉书萧何传》：“何，沛人也，为沛主吏掾，数以吏事护
高祖。高祖起为沛公，何尝为丞督事。沛公至咸阳，诸
将争走金帛财物之府，何独收秦丞相御史律令图
书臧之。沛公先定秦，项羽后至，立沛公为汉王。汉王
怒，欲攻项羽。何谏之曰：‘愿大王王汉中，养其民，以致
贤人，收用巴蜀，还定三秦，天下可图也’。汉王就国，以”
何为丞相。何进韩信，以为大将军，东定三秦。何以丞
相留收巴蜀，使给军食。汉五年，汉王即皇帝位，以何
功最盛，先封为酂侯，位次第一，赐带剑履上殿，入朝
不趍。陈豨反，上至邯郸，使使拜丞相为相国。孝惠二
年薨。谧曰“文终侯。”